Lannankuljetus
Lannankuljetus. Rautatiehallitus on rahatoimikamarille huomauttanut lannan kuljetuksesta kaupungista Malmille ilmenneistä epäkohdista ja siivottomuudesta sekä pyytänyt rahatoimikamarin lausuntoa ehdotuksesta, ettei rautateitse saisi Helsingistä Malmille kuljettaa muita kuin kuivikkeilla sekotettuja ja hajuttomiksi tehtyjä lanta-aineita. Samalla on rautatiehallitus huomauttanut, että v. 1902 kaupungin puhtaanapitoa järjestettäessä sovittiin, että kaupunki rakentaa lannankuljetukseen kaatopaikoille tarvittavat vaunut, mutta niin ei ole tapahtunut, vaan ovat valtionrautatiet saaneet luovuttaa sanotut vaunut. Kun nämä vaunut kuitenkin sittemmin ovat pahasti madäntyneet, on rautatiehallitus teettänyt ehdotuksen uusia ainoastaan tähän tarkoitukseen käytettäviä vaunuja varten ja anoo rautatiehallitus rahatoimikamarilta sellaista toimenpidettä, että tarpeellinen lukumäärä lannankuljetusvaunuja annettaisiin rautatiehallituksen käytettäväksi. Rahatoimikamari on lähettänyt asian rakennuskonttorille.

</div>

Lähde
Lähde: Uusi Suometar 28.5.1909 sivu 3.

Anonyymi
Helsinki
Rautatieliikenne
Uusi Suometar
1909